PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO VALDYTI IR NAUDOTI PANAUDOS TEISE“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Perduoti valdyti ir naudoti panaudos teise Lietuvos Raudonojo Kryžiaus draugijai ir Vilkaviškio vyskupijos Caritui Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas, esančias Kauno g. 1A, Prienų m. ir Trakelio g. 1A, Šilavoto k., Prienų r. sav.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris reglamentuoja, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 ir 5 punktais, kurie reglamentuoja, kad savivaldybės turtas gali būti perduodamas valdyti ir naudoti panaudos teise asociacijoms, viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims bei jų artimiesiems; 2 dalies 3, 4 ir 5 punktais, kurie nustato, kad savivaldybių turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas yra užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją; teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; teikti pagalbą, sietiną su pacientų teisių gynimu, organizuoti ir teikti ligų prevencijos paslaugas; 3 dalimi, kuri nustato, kad asociacijoms turtas perduodamas tuomet, jeigu jos panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus bei Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 26.3 ir 26.5 papunkčiais, kurie reglamentuoja, kad savivaldybės turtas gali būti perduodamas valdyti ir naudoti panaudos teise asociacijoms, viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims bei jų artimiesiems, 27.3, 27.4, 27.5 papunkčiais, kurie nustato, kad savivaldybės turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas yra užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją; teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; teikti pagalbą, sietiną su pacientų teisių gynimu, organizuoti ir teikti ligų prevencijos paslaugas; 28 punktu, kuris nustato, kad asociacijoms turtas perduodamas tuomet, jeigu jos panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus bei Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams; 30.1 papunkčiu, kuris nustato, kad dėl nekilnojamojo turto perdavimo sprendimą priima savivaldybės taryba; 35.2 papunkčiu, kuris reglamentuoja panaudos terminą.

Laukiami rezultatai:

Prienų rajono savivaldybėje gautas Lietuvos Raudonojo Kryžiaus draugijos prašymas (2024-02-21) perduoti valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas, esančias Kauno g. 1A, Prienų m. r. Patalpos reikalingos Lietuvos Raudonojo Kryžiaus draugijos veiklai vykdyti, taip pat jose bus laikomi daiktai, skirti humanitarinei pagalbai. Taip pat gautas Vilkaviškio vyskupijos Carito prašymas (toliau – Caritas) (2024-02-23) perduoti valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas, esančias Trakelio g. 1A, Šilavoto k., Prienų r. sav. Patalpos bus naudojamos Carito veikloms vykdyti.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt